Joey Smallwood

Joseph "Joey" Roberts SMALLWOOD (naskiĝis la 24-a de decembro 1900 - mortis la 18-a de decembro 1991) estis kanada politikisto, ĵurnalisto, aŭtoro, enciklopediisto kaj laborista gvidanto. Li estis la mova forto malantaŭ la aliĝo de Novlando al Kanado, kiu finiĝis la 31-an de marto 1949, kaj tial estas konsiderata unu el la fondintoj de la Konfederacio. Li estis nomumita la unua ĉefministro de la nova provinco la sekvan tagon kaj tenis tiun oficon ĝis la 18-a de januaro 1972. Dum tiu tempo, li ankaŭ funkciis kiel prezidanto de la Liberala Partio de Novlando kaj Labradoro. 

El ĉiuj kanadaj kaj provincaj ĉefministroj ekde la Konfederacio, Smallwood tenas la rekordon por la plej longa oficperiodo, servinte dum 23 jaroj. Newfoundland and Labrador House of Assembly:  Prime Ministers and Premiers, Newfoundland and Labrador.Melvin Baker, "J.R. Smallwood - labour and socialist leader" (Originally published in the  Newfoundland Quarterly, Vol. XCIII, No. 1 (Fall 1999), 23-8.)

La kanada federacia registaro honoris Smallwood la 22-an de septembro 1997 pro lia laboro, precipe rilate al la aliĝo de Novlando al Kanado, kaj deklaris lin "persono de nacia historia signifo". 

 Politiko 
La 1-an de aprilo 1949, la tagon post la historia evento de aliĝo al Kanado, Smallwood ekoficis kiel ĉefministro de la nova provinco. En la unuaj elektoj al la Novlanda Ĉambro de Reprezentantoj la 27-an de majo, la liberaluloj, kiujn li gvidis, gajnis klaran plimulton de sidlokoj. Dum la sekvaj dudek jaroj, la gvidado de Smallwood restis preskaŭ senkontesta, kaj la liberaluloj venkis en kvin pliaj elektoj sinsekve.

La projekto de la akvoenergia centralo Churchill Falls (d:Q1458507), konstruita inter 1967 ĝis 1974 ĉe la rivero Churchill en Labradoro, estis sukceso. Ĉirkaŭ la fino de la 1960-aj jaroj, Smallwood alfrontis kreskantan kritikon pro supozebla aŭtokrata regado. La aliĝo de Novlando al la Kanada Konfederacio rezultigis malavarajn kompenspagojn de la federacia registaro, kies distribuadon kaj uzon Smallwood plejparte kontrolis.

Post malsukcesa provo reelektiĝi kiel partiestro, Smallwood fondis la Novlandan Reformliberalan Partion en 1974, kiu gajnis kvin sidlokojn en la elektoj de septembro 1975. Li repaciĝis kun la Liberaluloj en 1977 sed fine rezignis sian sidlokon en junio de tiu jaro.

 Verkado 
La plej ŝatata ŝatokupo de Smallwood estis verkado. En 1937, li publikigis The Book of Newfoundland, duvoluma verko pri la historio de la insulo. Li rekomencis sian verkadon meze de la 1960-aj jaroj. En 1968, li aliĝis al la framasonoj. Post la fino de sia politika kariero, li dediĉis sin al la regiona Enciklopedio de Novlando kaj Labradoro. La unua volumo de ĉi tiu enciklopedio estis publikigita en 1981, la dua en 1984. Tri jarojn poste, la J.R. Smallwood Foundation estis establita por ebligi la kompletigon de la enciklopedio. Smallwood ne travivis la publikigon de la finaj tri volumoj."Smallwood honoured on anniversary of his death", CBC News, December 29, 1999.

La Rezervujo Smallwood, rezervujo en okcidenta Labradoro, estas nomita laŭ li. La romano de Wayne Johnston el 1998, The Colony of Unrequited Dreams (La Kolonio de Neplenumitaj Revoj), estas plejparte bazita sur la vivrakonto de Smallwood sed ankaŭ enhavas multajn fikciajn elementojn.

 Referencoj 

 Por plia legado 

 Baker, Melvin, and Peter Neary. Joseph Roberts Smallwood:  Masthead Newfoundlander, 1900-1949  (2021)
 Gwyn, Richard. Smallwood: The Unlikely Revolutionary (1968)
 Gwyn, Richard J., et al. "Joey Smallwood" in The Canadian Encyclopedia (2017)  surrete

 Hiller, James K. "Smallwood, Joseph Roberts (1900–1991)", Oxford Dictionary of National Biography, online edition
 Horwood, Harold. Joey (1989)
 Smallwood, Joseph R. I Chose Canada: The Memoirs of the Honourable Joseph R. "Joey" Smallwood (1

Kategorio:Britdevenaj kanadanoj
Kategorio:Kamaradoj de la Ordeno Kanada
Kategorio:Membroj de la Privata Konsilio de la Reĝino (Kanado)
Kategorio:Patroj de la Konfederacio
Kategorio:Politiko de Kanado
kategorio:Politiko de Novlando kaj Labradoro
Kategorio:Ĉefministroj de Novlando kaj Labradoro